Mary Pinchot Meyer

Mary Eno Pinchot Meyer (14. oktoober 1920 New York – 12. oktoober 1964 Washington) oli Ameerika Ühendriikide seltskonnategelane ja kunstnik.

Mary Pinchot Meyeri isa Amos Pinchot oli jurist, kes toetas vasakpoolse ajakirja The Masses väljaandmist ja oli üks Progressiivse Partei juhtfiguure. Ema Ruth Pinchot oli ajakirjanik.

Juba Vassari Kolledžis õppides oli Mary Pinchot Meyer vasakpoolsete ja patsifistlike vaadetega. Ta astus Ameerika Tööparteisse (American Labor Party) ja Föderaalne Juurdlusbüroo avas tema kohta toimiku. Kolledži lõpetamise järel töötas ta ajakirjanikuna United Press Internationalis.

1944. aastal tutvus Mary USA Mereväe leitnandi Cord Meyeriga, nad abiellusid 19. aprillil 1945. Nende esimene poeg Quentin sündis 1945. aastal ja teine poeg Michael 1947. aastal. Seejärel jäi Mary Pinchot Meyer koduseks ja tegeles ka kunstiõpingutega. Nende kolmas poeg Mark sündis 1950. aastal. Samal aastal kutsuti Cord Meyer tööle Luure Keskagentuuri. 1954. aasta suvel said Mary Pinchot Meyer ja Cord Meyer endale uued naabrid. Nende Washingtoni Georgetowni linnaosas asuva maja lähedale ostsid häärberi senaator John F. Kennedy ja tema naine Jacqueline Kennedy. Mary Pinchot Meyer ja Jacqueline Kennedy said peagi sõbrannadeks. 18. detsembril 1956 jäi Mary Pinchot Meyeri ja Cord Meyeri üheksa-aastane poeg Michael auto alla ja sai surma. 1958. aastal lahutasid Mary Pinchot Meyer ja Cord Meyer abielu.Mary Pinchot Meyer Spartacus Educational

1962. aasta jaanuaris sai Mary Pinchot Meyerist John F. Kennedy armuke.The Murder Of Mary Meyer Before It's News, 22. juuni 2015 Alates 1962. aasta aprillist sai ta Timothy Learylt LSD-d, mida nad tarvitasid ka koos John F. Kennedyga.Timothy Leary Spactacus EducationalR. D. Bentley:Mary Meyer Murder Mystery: A Diary That Revealed The Secrets Of JFK The Cyber Daily, 3. september 2015

Pärast John F. Kennedy mõrva helistas Mary Pinchot Meyer 1. detsembril 1963 Timothy Learyle ja ütles: "Nad ei suutnud teda enam kontrollida. Ta muutus liiga kiiresti. Nad on kõik kinni mätsinud. Ma tahan sind näha. Ma kardan."Nan C. Druid:JFK : America's First Psychedelic President? Sirbacon

Mary Pinchot Meyer mõrvati 1964. aasta 12. oktoobril umbes kell 12:20 keskpäeval oma kodu lähedal Washingtonis Georgetowni linnaosas. Teda tulistati kaks kord püstolist, esimene lask pähe. Mary Pinchot Meyer suri silmapilkselt. Kahtlusalusena peeti kinni 25-aastane afroameeriklane Ray Crump. Mõrvarelva ei leitud kunagi.Zalin Grant:Mary Meyer : a highly suspicious death Pythia Press Kuid süütõendeid ei olnud ja 29. juulil 1965 mõisteti Crump kohtus õigeks. Mary Pinchot Meyeri mõrv jäi lahendamata.Dr. Timothy Leary, got Marihuana Tax Act ruled unconstitutional Equal Rights 4 All, 31. mai 1996

Mary Pinchot Meyeri tapmist on püütud seostada president John F. Kennedy mõrvaga.Sarah Weinman:Women on the Edge of a Conspiracy Theory Hazlitt, 18. november 2013 Peter Janney avaldas 2012. aastal raamatu "Mary's Mosaic", milles ta väitis, et Mary Pinchot Meyeri mõrvas Luure Keskagentuur.

Viited

Kategooria:Ameerika Ühendriikide inimesed
Kategooria:Ameerika Ühendriikide kunstnikud
Kategooria:Sündinud 1920
Kategooria:Surnud 1964